Daily View – (P.M.) – บล.กสิกรไทย
Daily View - (P.M.) - บล.กสิกรไทย
13 ธ.ค. 2559

Tactical Move
 
เดินเกมกลยุทธ์บ่าย
 
สรุปภาวะตลาดเช้า
SET Index ลดลง 2.28 จุด (-0.15%) ปิดภาคเช้าที่ 1,524.04 จุด ด้วยมูลค่าการซื้อขาย 22,515.05 ลบ.
Most Positive Impact: PTT (0.58 จุด) TRUE (0.34 จุด) PTTEP (0.30 จุด)
Most Negative Impact: SCB (-0.52 จุด) KBANK (-0.49 จุด) ADVANC (-0.30 จุด)
 
แนวโน้มตลาดบ่าย
วันนี้ ช่วงบ่ายสอง ติดตามคณะโฆษกประจำสำนักนายกรัฐมนตรีแถลงผลการประชุมคณะรัฐมนตรี ทั้งนี้ คาดว่าจะมีการเผยมาตรการให้ประชาชนสามารถนำค่าใช้จ่ายจากการซื้อสินค้ามาหักเป็นค่าใช้จ่ายเพื่อลดหย่อนภาษีได้วงเงินไม่เกิน 15,000 บาท/ราย มีผลตั้งแต่วันที่ 15-31 ธ.ค. 2559
หลังการประชุม OPEC และ Non OPEC ซึ่งได้มีมติปรับลดกำลังการผลิตลง ส่งผลให้ราคาน้ำมันดีดขึ้นสูงสุดในรอบปี ทั้งนี้ได้ส่ง Sentiment เชิงบวกต่อราคาน้ำมันอย่างคาด โดยหุ้นกลุ่มที่หนุนตลาดมากที่สุดเช้านี้ได้แก่ กลุ่มพลังงาน (+0.68 จุด) โดย Top Pick ของเราคือ PTTEP
ถัดมาเป็นกลุ่มรับเหมาที่ยังช่วยหนุนตลาดดังเราคาดตามกลยุทธเช้านี้โดยมีผลกระทบต่อ SET +0.15 จุด หุ้นที่นำกลุ่มขึ้นมาได้แก่ PYLON (+1.63%) โดย Top Pick ของเรายังคงเป็น STEC
ในอาทิตย์นี้ติดตามการประชุม FOMC ที่จะมีขึ้นในวันที่ 13-14 ธ.ค.59 หาก Fed ดำเนินนโยบายการเงินที่เข้มงวดมากขึ้น ด้วยการมีมติในการขึ้นอัตราดอกเบี้ย 0.25% พร้อมกับการปรับคาดการณ์ของคณะกรรมการ Fed ในรูป Dot Plot สำหรับการขึ้นดอกเบี้ยในปีหน้ามากกว่าที่คาดไว้เดิมคือ 2 ครั้งต่อปี จะเป็นตัวฟ้องภาพ การใช้นโยบายการเงินที่แตกต่างและฉีกห่างกันระหว่าง Fed และ ECB ซึ่งจะส่งผลให้ US Dollar แข็งค่า กดดันสกุลอื่นๆ รวมถึงเงินบาทไทยอย่างต่อเนื่อง
หุ้นแนะนำ: KCE BLA PTTEP GUNKUL
หุ้นเก็งกำไรระยะสั้น: –
 
Alternative Trading:
SET50 Futures: พักการลงทุน และรอดูการทดสอบ 952 – 962 จุด